કુમારસ્વામી બુધવારે બપોરના ગાળામાં મુખ્યમંત્રી તરીકે શપથ લેનાર છે. જો કે, મંત્રીમંડળની રચના કોંગ્રેસ સાથે વાતચીત કર્યા બાદ મોડેથી લેવામાં આવે તેવી શક્યતા છે. રાજ્યપાલ વજુભાઈ વાળા બુધવારના દિવસે કુમારસ્વામીને મુખ્યમંત્રી તરીકેના શપથ લેવડાવશે. કર્ણાટક ચૂંટણી પરિણામ આવ્યા બાદ બહુમતી પુરવાર કરવાના ઘટનાક્રમમાં ભાજપની હાર થયા બાદ હવે કોંગ્રેસ-જેડીએસ ગઠબંધનની સરકાર બનશે. ભાજપ તરફથી યેદીયુરપ્પાએ રાજીનામું આપી દીધા બાદ ગઠબંધન સરકારનો માર્ગ મોકળો થયો હતો.